Kárahnjúkar

Kárahnjúkar je hidroelektrana na istoku Islanda izgrađena da proizvodi 4600 GWh električne energije za potrebe tvornice aluminija američke kompanije Alcoa - Fjardaál, udaljene 75 km istočno u fjordu Reyðarfjörður. Karakteristike Kárahnjúkar je elektrana instaliranog kapaciteta od 690 MW, i snagom je najveća hidroelektrana na Islandu. Projekt je nazvan po obližnjoj planini Kárahnjúkur, njime je trebalo sa pet brana pregraditi rijeke Jökulsá á Dal i Jökulsá í Fljótsdal i tako formirati tri akumulaciona jezera od kojih je najveće Halslon dugo 57 km. Voda iz jezera se preusmjerava podzemnim tunelima dugim preko 73 km, a nakon tog vertikalnim cijevima u dubinu od 420 metara, na turbine podzemne elektrane. Brana Kárahnjúkastífla je centralna od pet brana koliko ih je podignuto, ona je i najveća brana takve vrste u Evropi, visoka 193 metara i duga 730 metara, iza koje se prostire akumulaciono jezero sa 8,5 milijuna prostornih metara vode. Historija gradnje Radovi na projektu počeli su 2002., a akumulaciona jezera počela su se puniti 2007., tvornica aluminija - Fjardaál počela je s radom 2008. a kompletan projekt hidroelektrane dovršen je 2009. Reference Vanjske veze Galerija slika 2011. Arhivirano 2014-04-15 na Wayback Machine-u (en)